
26-TA-634: Noteikumu projekts (Grozījumi)
Grozījumi Ministru kabineta 2019. gada 3. septembra noteikumos Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem"
	Nr.p.k.
	Saskaņošanai nosūtītā projekta redakcija

	Apstrādes informācija
	Galīgā redakcija

	1.0 Likumi.lv (21.11.2025.)

	Izsludināšana: 13.07.2026. 11:14

	1.
	Noteikumu konsolidētā versija
 Vispārējās vidējās izglītības programmas paraugs izglītības ieguvei nepilna laika klātienes vai tālmācības formā
	Iebildums (AM - 17.07.2026.)
12. pielikumā, 3. lpp, 5. piezīmē ir palikusi iepriekš konstatētā kļūda, par kuru esam informējuši iepriekš un kas anotācijā ir labota / atbilstoši atspoguļota –  eVAM 56 ir tālmācības un 38 ir klātienes stundas, nevis otrādi.
 
Piedāvātā redakcija
Kursu "Valsts aizsardzības mācība" īsteno 56 mācību stundās tālmācības formā un 38 mācību stundās klātienes formā. Kursu "Valsts aizsardzības mācība" var īstenot ārpus skolēnam noteiktās mācību stundu slodzes atbilstoši izglītības iestādes izglītības programmas mācību plānam vai iekļaut to mācību stundu slodzē. Kursam "Valsts aizsardzības mācība" nepiemēro šā pielikuma 7. punktu.
	Ņemts vērā
Vidējās izglītības standarta 12.pielikuma 5.piezīme izteikta šādi: "5 Kursu "Valsts aizsardzības mācība" īsteno 56 mācību stundās tālmācības formā un 38 mācību stundās klātienes formā. Kursu "Valsts aizsardzības mācība" var īstenot ārpus skolēnam noteiktās mācību stundu slodzes atbilstoši izglītības iestādes izglītības programmas mācību plānam vai iekļaut to mācību stundu slodzē. Kursam "Valsts aizsardzības mācība" nepiemēro šā pielikuma 7. punktu."
	Noteikumu konsolidētā versija
 Vispārējās vidējās izglītības programmas paraugs izglītības ieguvei nepilna laika klātienes vai tālmācības formā

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (AM - 17.07.2026.)
Gramatikas labojums sadaļas "Risinājuma apraksts" pirmajā un otrajā rindkopā.
Piedāvātā redakcija
1.Lai nodrošinātu VAM pieejamību nepilna laika klātienes vai tālmācības izglītības programmās un vienlaikus saglabātu praktisko prasmju apguvi klātienē, nepieciešams papildināt noteikumu Nr.416 12. pielikumu, nosakot VAM īstenošanu nepilna laika klātienes vai tālmācības formā. VAM nepilna laika klātienes vai tālmācības programma paredz attālinātu teorētiskā satura apguvi un klātienes nodarbības praktisko iemaņu apguvei. VAM paredzēts īstenot 94 mācību stundās. Nepilna laika klātiene vai tālmācības modelis paredzētu 56 attālinātās nodarbības teorētiskā satura apguvei pirmajā mācību gadā un 38 klātienes nodarbības praktisko prasmju apguvei. Prasmju apguvi plānots organizēt darba nedēļas garumā, atkarībā no izglītojamos skaita, organizatoriski izmantojot arī reģionālo principu, kas tiks saskaņots ar izglītības iestādēm. 
VAM nepilna laika klātienes vai tālmācības mērķi un sasniedzamie rezultāti būs tādi paši kā VAM pamatkursā. Mazāks nodarbību skaits tiks panākts, optimizējot vingrinājumu un atkārtojuma nodarbības, vienlaikus saglabājot VAM programmas mērķu un sasniedzamo rezultātu pilnvērtīgu apguvi. 
 
	Ņemts vērā
Anotācijas Risinājuma apraksta pirmā un otrā rindkopa izteikta šādi: "1.Lai nodrošinātu VAM pieejamību nepilna laika klātienes vai tālmācības izglītības programmās un vienlaikus saglabātu praktisko prasmju apguvi klātienē, nepieciešams papildināt noteikumu Nr.416 12. pielikumu, nosakot VAM īstenošanu nepilna laika klātienes vai tālmācības formā. VAM nepilna laika klātienes vai tālmācības programma paredz attālinātu teorētiskā satura apguvi un klātienes nodarbības praktisko iemaņu apguvei. VAM paredzēts īstenot 94 mācību stundās. Nepilna laika klātiene vai tālmācības modelis paredzētu 56 attālinātās nodarbības teorētiskā satura apguvei pirmajā mācību gadā un 38 klātienes nodarbības praktisko prasmju apguvei. Prasmju apguvi plānots organizēt darba nedēļas garumā, atkarībā no izglītojamos skaita, organizatoriski izmantojot arī reģionālo principu, kas tiks saskaņots ar izglītības iestādēm. 
VAM nepilna laika klātienes vai tālmācības mērķi un sasniedzamie rezultāti būs tādi paši kā VAM pamatkursā. Mazāks nodarbību skaits tiks panākts, optimizējot vingrinājumu un atkārtojuma nodarbības, vienlaikus saglabājot VAM programmas mērķu un sasniedzamo rezultātu pilnvērtīgu apguvi. "
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (AM - 17.07.2026.)
Gramatikas labojumi sadaļas "Ietekmes apraksts" otrajā rindkopā. 
Piedāvātā redakcija
Izglītojamiem, kuri vidējo izglītību iegūst nepilna laika klātienes vai tālmācības formā, būs jāapgūst VAM, un viņu pedagogiem un izglītības iestāžu vadītājiem būs jānodrošina VAM apguve nepilna laika klātienes vai tālmācības formā.
 
	Ņemts vērā
Anotācijas "Ietekmes apraksts" fiziskajām personām otrā rindkopa izteikta šādi: "Izglītojamiem, kuri vidējo izglītību iegūst nepilna laika klātienes vai tālmācības formā, būs jāapgūst VAM, un viņu pedagogiem un izglītības iestāžu vadītājiem būs jānodrošina VAM apguve nepilna laika klātienes vai tālmācības formā."
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	4.
	Noteikumu konsolidētā versija
 Noteikumi par valsts vispārējās vidējās izglītības standartu un vispārējās vidējās izglītības programmu paraugiem
	Priekšlikums (LLPA - 20.07.2026.)
Latvijas Lielo pilsētu asociācija saskaņo noteikumu projektu, tomēr vēršam uzmanību, ka joprojām pastāv interpretācijas riski, pēc kādiem kritērijiem tālmācībā izglītojamajam būtu nosakāma praktisko VAM nodarbību apguve attālināti un kādos gadījumos individuālā plāna izstrāde būs bijusi patiešām objektīvi pamatota. 
Piedāvātā redakcija
-
	Nav ņemts vērā
Valsts aizsardzības mācības un Jaunsardzes likuma 4.panta sestā daļa nosaka, ka izglītojamiem, kuri savas reliģiskās pārliecības vai citu objektīvu apstākļu dēļ nevar apgūt kādu valsts aizsardzības mācības satura daļu, izglītības iestādes vadītājs sadarbībā ar jaunsargu instruktoru izstrādā individuālo kursa apguves plānu. Jēdziens "objektīvi apstākļi" ir ģenerālklauzula - tiesību normā ietverts vispārīgs jēdziens, kura saturs tiesību piemērotājam ir jākonkretizē katrā konkrētajā gadījumā, lai to varētu pielāgot dažādām dzīves situācijām.
	Noteikumu konsolidētā versija
 Noteikumi par valsts vispārējās vidējās izglītības standartu un vispārējās vidējās izglītības programmu paraugiem

	5.
	Noteikumu konsolidētā versija
 Pielikuma saturu skatīt dokumentā
	Priekšlikums (AM - 17.07.2026.)
Priekšlikumi 8. pielikuma 1.1.2., 1.2.1. un 3.2. punktos, lai nodrošinātu teksta labskanību. 
Piedāvātā redakcija
1.1.2. Balstoties uz iepriekš apgūtām prasmēm, salīdzina un izvērtē atšķirīgos un kopīgos elementus dažādās komandu spēlēs, izvēlas sev piemērotāko atbilstoši veselībai, fiziskajai sagatavotībai un interesēm.
 
1.2.1. Balstoties uz iepriekš apgūtām prasmēm, salīdzina un izvērtē atšķirīgos un kopīgos elementus dažādās vienspēlēs, lai izraudzītos sev piemērotāko atbilstoši veselībai, fiziskajai sagatavotībai un interesēm.
 
3.2. Analizē un izvērtē situācijas, ja nevilšus novirzās vai pazaudē pareizo ceļu vai virzienu (apmaldoties svešā pilsētā, mežā, sniegputenī u. tml.), apzinās savus spēkus un resursus, patstāvīgi pieņem izsvērtus lēmumus savai drošībai un atbilstoši rīkojas.
	Nav ņemts vērā
Šobrīd vidējās izglītības standarta 8.pielikuma “Plānotie skolēnam sasniedzamie rezultāti veselības, drošības un fiziskās aktivitātes mācību jomā” citu starpā paredz:
(Vispārīgais apguves līmens)
“1.2.1. Balstoties uz iepriekš apgūtām prasmēm, salīdzina un izvērtē atšķirīgo un kopīgo dažādās vienspēlēs, lai izraudzītos sev piemērotāko atbilstoši veselībai, fiziskajai sagatavotībai un interesēm.”
Savukārt
(Optimālais apguves līmenis)
“1.2.1. Patstāvīgi veido izvēlētai vienspēlei ar atvieglotiem vai mainītiem noteikumiem pamatkustību vingrinājumu kritērijus, darbojoties izvērtē savas stiprās puses un grūtības, izvēlas atbilstošus paņēmienus, lai uzlabotu sniegumu.”
(Vispārīgais apguves līmens)
“3.2. Analizē un izvērtē situācijas, ja negribēti novirzās vai pazaudē pareizo ceļu vai virzienu (apmaldoties svešā pilsētā, mežā, sniegputenī u. tml.), apzinās savus spēkus un resursus, patstāvīgi pieņem izsvērtus lēmumus savai drošībai un atbilstoši rīkojas.”
Priekšlikums nav saistīti ar šī grozījumu projekta tvērumu. Priekšlikumā minētās normas šobrīd netiek ne pārskatītas, ne grozītas
	Noteikumu konsolidētā versija
 Pielikuma saturu skatīt dokumentā

	Izsludināšana: 25.05.2026. 12:20

	6.
	Noteikumu konsolidētā versija
 Pielikuma saturu skatīt dokumentā
	Iebildums (LLPA - 08.06.2026.)
1. pielikums - 4 Kursā "Sports un veselība" skolēni apgūst mācību satura teorētisko daļu


Tikai teorētiska apguve nevar pilnvērtīgi nodrošināt skolēna "vispusīgu attīstību", kas minēta kā programmas mērķis.
Aicinām papildināt ar prasību skolēnam patstāvīgi veikt un dokumentēt fiziskās aktivitātes (piemēram, izmantojot viedierīces), lai nodrošinātu veselības veicināšanas mērķu sasniegšanu arī tālmācības formā.
Piedāvātā redakcija
	Nav ņemts vērā
Iebildums nav saistīti ar šī grozījumu projekta tvērumu. Iebildumā minētās normas šobrīd netiek ne pārskatītas, ne grozītas.
	Noteikumu konsolidētā versija
 Pielikuma saturu skatīt dokumentā

	7.
	Noteikumu konsolidētā versija
 Pielikuma saturu skatīt dokumentā
	Iebildums (LLPA - 08.06.2026.)
1. pielikums - "Kursu "Valsts aizsardzības mācība" īsteno 56 mācību stundās klātienes formā un 38 mācību stundās tālmācības formā. Kursu "Valsts aizsardzības mācība" var īstenot ārpus skolēnam noteiktās mācību stundu slodzes atbilstoši izglītības iestādes izglītības programmas mācību plānam vai iekļaut to mācību stundu slodzē.

Lūdzam precizēt regulējuma piemērošanu attiecībā uz tālmācības izglītības programmu izglītojamajiem.
Vēršam uzmanību, ka tālmācības izglītības programmas nereti izvēlas izglītojamie, kuri ir darba tiesiskajās attiecībās Latvijā vai ārvalstīs, kā arī personas bērna kopšanas atvaļinājumā, topošās māmiņas un citi izglītojamie, kuriem objektīvu apstākļu dēļ var būt apgrūtināta dalība ilgstošās klātienes nodarbībās.
Ņemot vērā, ka kursa "Valsts aizsardzības mācība" apguvē paredzētas 38 mācību stundas klātienes formā (praktiskās mācības), kas var tikt organizētas intensīvā apmācību ciklā vienas nedēļas ietvaros, pastāv risks, ka daļa tālmācības izglītojamo objektīvu iemeslu dēļ nevarēs piedalīties visās klātienes nodarbībās. Tas, savukārt, var ietekmēt kursa apguves rezultātus un vērtējuma saņemšanu.
Saistībā ar minēto lūdzam sniegt skaidrojumu:
1) Kāds vērtējums tiek piešķirts izglītojamajam, ja netiek apgūta kursa praktiskā (klātienes) daļa – “Nav apgūts” vai “Daļēji apgūts”?
2) Vai izglītojamajam, kurš 11. klases noslēgumā kursā "Valsts aizsardzības mācība" saņēmis vērtējumu “Nav apgūts”, ir iespēja kursu atkārtoti apgūt un nokārtot 12. klasē?
3) Kāda ir rīcība gadījumos, kad tālmācības izglītojamais objektīvu apstākļu dēļ nevar piedalīties noteiktajās klātienes praktiskajās nodarbībās?
4) Lūdzam precizēt, vai regulējums paredz iespēju tālmācības izglītojamajiem objektīvu apstākļu dēļ kursa praktisko daļu apgūt alternatīvās formās, tostarp tiešsaistes video lekcijās, saskaņā ar individuālu mācību plānu vai izmantojot citus izglītības iestādes noteiktus risinājumus.
5) Vienlaikus lūdzam skaidrot, vai Jaunsardzes centra instruktoriem ir nodrošinātas nepieciešamās profesionālās kompetences, metodiskais atbalsts un tehniskie resursi šādu alternatīvu mācību formu kvalitatīvai īstenošanai.
Lūdzam minētos jautājumus nepārprotami skaidrot, lai nodrošinātu vienveidīgu regulējuma piemērošanu. Skaidrojums nepieciešams, lai novērstu atšķirīgu Izglītības likumā noteiktās tālmācības formas interpretāciju un ar to saistītos strīdus par klātienes komponentes apjomu un organizēšanu, kas praksē var radīt neskaidrības izglītojamajiem par viņu tiesībām un pienākumiem, kā arī radīt domstarpības starp izglītības iestādēm un izglītojamajiem par tālmācības formas saturu un tās īstenošanas nosacījumiem.
Piedāvātā redakcija
	Nav ņemts vērā
Sniedzam skaidrojumu uzdoto jautājumu secībā:
1) Kursu "Valsts aizsardzības mācība" (turpmāk - VAM) īsteno 38 mācību stundās klātienes formā un 56 mācību stundās tālmācības formā. Saskaņā ar  Valsts aizsardzības mācības un Jaunsardzes likuma 4.panta sesto daļu, ja kāda no kursa daļām netiek apgūta objektīvu iemeslu dēļ, tad izglītojamais kursa saturu apgūst pēc individuāli pielāgota plāna.
Ņemot vērā augstāk minēto, ja kāda no kursa daļām nav apgūta, izglītojamais saņem vērtējumu “nav apgūts”.
2)VAM ir tāds pats mācību kurss kā jebkurš cits vispārējā vidējā izglītībā iekļautais obligātais kurss uz kuru attiecināmas Ministru kabineta 2022. gada 11. janvāra noteikumu Nr. 11
“Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē” prasības par pārcelšanu nākamajā klasē. Tātad, ar nesekmīgu vērtējumu izglītojamo nevar pārcelt nākamajā klasē.
3)Saskaņā ar  Valsts aizsardzības mācības un Jaunsardzes likuma 4.panta (6) daļu, ja kāda no kursa daļām netiek apgūta objektīvu iemeslu dēļ, tad izglītojamais kursa saturu apgūst pēc individuāli pielāgota plāna.
4) Pastāv iespēja VAM apgūt alternatīvās formās, ja apstākļi ir objektīvi, lai neierastos uz kursa praktisko daļu.
5)Jaunsardzes centra instruktori ir sagatavoti darbam Moodle vidē, par pamatu ņemot skolo.lv mācīšanās platformu. Ja izglītības iestāde izmanto atšķirīgu tehnisko nodrošinājumu, tad Jaunsardzes centrs sadarbosies ar izglītības iestādi, lai pārnestu VAM materiālus uz izglītības iestādei pieejamās mācīšanās platformas.
	Noteikumu konsolidētā versija
 Pielikuma saturu skatīt dokumentā

	8.
	Noteikumu konsolidētā versija
 Pielikuma saturu skatīt dokumentā
	Priekšlikums (LLPA - 08.06.2026.)
1. pielikums - 7. Izglītības iestāde var mainīt mācību stundu skaitu kursā, nesamazinot to vairāk par 20 procentiem no šā pielikuma tabulā kursam noteiktā stundu skaita.

Priekšlikums palielināt pieļaujamo variāciju līdz 30%, lai nodrošinātu lielāku elastību individuāla mācību tempa pielāgošanai, kas ir viens no tālmācības mērķiem. Tas ļautu skolām labāk reaģēt uz skolēnu specifiskajām vajadzībām vai resursu pieejamību konkrētos kursos.
Piedāvātā redakcija
	Nav ņemts vērā
Iebildums nav saistīti ar šī grozījumu projekta tvērumu. Iebildumā minētās normas šobrīd netiek ne pārskatītas, ne grozītas.
	Noteikumu konsolidētā versija
 Pielikuma saturu skatīt dokumentā

	9.
	Noteikumu konsolidētā versija
 Pielikuma saturu skatīt dokumentā
	Priekšlikums (LLPA - 08.06.2026.)
1. pielikums - 17.4.apakšpunkts [..] kārtību, kurā nosaka: 17.4. kā pedagogi izglītības iestādē saskaņo summatīvās vērtēšanas un diagnosticējošās vērtēšanas darbu plānojumu katrai klasei vai skolēnu grupai, vienā dienā plānojot ne vairāk kā divus summatīvās vērtēšanas darbus;

Priekšlikums precizēt, kā šis nosacījums attiecināms uz tālmācību, kur skolēns bieži mācās asinhroni pēc individuāla plāna. Nepieciešams skaidrojums, vai šis ierobežojums attiecas uz skolēnam pieejamo darbu skaitu vai obligāti izpildāmo darbu skaitu konkrētā kalendārajā dienā, lai neierobežotu skolēna autonomiju.
Piedāvātā redakcija
	Nav ņemts vērā
Iebildums nav saistīti ar šī grozījumu projekta tvērumu. Iebildumā minētās normas šobrīd netiek ne pārskatītas, ne grozītas.
	Noteikumu konsolidētā versija
 Pielikuma saturu skatīt dokumentā

	10.
	Noteikumu konsolidētā versija
 Vispārējās vidējās izglītības programmas paraugs izglītības ieguvei neklātienes vai tālmācības formā
	Priekšlikums (AM - 05.06.2026.)
Lūdzu precizēt grozījumu 1. pielikuma (noteikumu 12. pielikuma) 5. punkta 5. piezīmes pirmo teikumu "Kursu "Valsts aizsardzības mācība" īsteno 56 mācību stundās klātienes formā un 38 mācību stundās tālmācības formā".
Piedāvātā redakcija
Kursu "Valsts aizsardzības mācība" īsteno 38 mācību stundās klātienes formā un 56 mācību stundās tālmācības formā.
	Ņemts vērā
Projekta 1. pielikuma (noteikumu 12. pielikuma) 5. punkta 5. piezīmes pirmais teikums izteikts šādi “Kursu "Valsts aizsardzības mācība" īsteno 38 mācību stundās klātienes formā un 56 mācību stundās tālmācības formā.”
 
	Noteikumu konsolidētā versija
 Vispārējās vidējās izglītības programmas paraugs izglītības ieguvei nepilna laika klātienes vai tālmācības formā



